section_heading: Radnja
paragraph_text: Robert Rath (Sylvester Stallone) je plaćeni ubojica koji samo želi izaći iz tog "posla", progonjen uspomenom na ubojstvo vlastitog mentora Nikolaja godinama ranije. Rath je tih, mrzovoljan profesionalac koji je na zadatku kad netko drugi dospije do "cilja" (mete) prije njega. Ispostavi se da je ta osoba Miguel Bain (Antonio Banderas), njegov kolega, konkurent i sociopat. Rath zatim pokušava shvatiti tko je poslao Baina, a naručitelj mu ponudi zadnji posao koji bi mu financijski omogućio umirovljenje: ubojstvo četiriju nizozemskih kupaca, hakera pod imenom Electra (Julianne Moore) i pronalaženje diska s povjerljivim informacijama.